Պատմաբանը Թեոդոր Ռուզվելտին ներկայացնում են որպես շրջակա միջավայրի ջատագով
շրջակա միջավայրի գեղեցկությունն այսօր վայելելու համար ամերիկացիները պարտական են Թեոդոր Ռուզվելտին
Տարիներ առաջ սկզիբ առավ շրջակա միջավայրի պահպանության շարժումը: Ակնառու ամերիկյան պատմիչ Դագլըս Բրինքլիի նոր գիրքը նվիրված է մի մարդուն, ով, նրա խոսքերով, շրջակա միջավայրի պահպանության շարժման հիմնադիրներից է: «Վայրի բնության մարտիկը» իր նոր գրքում նա նախագահ Ռուզվելտին պատկերում է որպես Ամերիկայի վայրի բնությունը ազգային այգիների, անտառների և դաշտավայրերի տեսքով պահպանման ջատագով: Վայրի բնության նկատմամբ հետաքրքրությունը Ամերիկայի պատմության անբաժան մասն է: Սակայն այդ գեղեցկությունն այսօր վայելելու համար ամերիկացիները պարտական են Թեոդոր Ռուզվելտին, ով մինչև նախագահ դառնալը, երբ հիվանդ էր, ապրել է Հյուսիսային Դակոտայի ագարակում: Ըստ Բրինքլիի`արևմուտքն օգնեց Ռուզվելտին հաղթահարել հիվանդությունը և ճգնաժամը: «Ռուզվելտը հասկացավ, որ անհրաժեշտ է պահպանել բնությունը ոչ միայն գեղեցկության համար, այլև դրա` հոգևոր արժեքները փոխհատուցելու և հոգին ապաքինելու հատկության համար: Նա տեսնում էր, որ ուրբանիզացիա քայքայում էր հոգիները», - պատմում է Բրինքլին: Գրքի առանցքում է Ռուզվելտի նվիրումը բնությանը, հատկապես` ազգային այգիների և պաշտպանված գոտիների ստեղծումը: «Չնայած գիրքը պատմության մասին է, այն նաև պատմում է 1858-1919թթ. Ռուզվելտի կյանքի մասին, որի ոգեշնչմամբ այսօր մարդիկ փորձում են փրկել բնությունը, վերակենդանացնել վտանգված տեսակները, մաքրել գետերը և լճերը և ստեղծել ապրելու համար կայուն միջավայր»,- շարունակում է նա: Ռուզվելտը հանրապետական էր, սակայն նրա տեսակետը տարբերվում էր կուսակցության օրակարգից: Ըստ Բրինքլիի`հանրապետականներն այսօր փորձում են հետևել Ռուզվելտի գաղափարներին և նրանցից շատերի կարծիքով կուսակցությունն այսօր շեղվել է շրջակա միջավայրի վերաբերյալ Ռուզվելտի տեսլականից: Ըստ Նեութ Գինգրիչի` ներկայիս Հանրապետական կուսկացությունը պետք է լինի շրջակա միջավայրի պահպանման առաջատարը: Բրիքլին շրջակա միջավայրի պաշտպաններին խուրհուրդ է տալիս ուսումնասիրել Ռուզվելտի գործնական քայլերը և տնտեսական զարգացումը խթանելու նրա ծրագիրը: «Մարդկանց մի մասը վտանգված տեսակների պաշտպանության մասին օրենքը ծայրահեղաբար ընդունում են որպես զարգացումը խոչընդոտող միջոց»,- համոզված է Բրինքլին: Բրինքլիին ազգային այգիները և Ռուզվելտի անձը հետաքրքրել է մանկությունից, երբ ծնողների հետ ճամփորդել է արևմուտք և այցելել Ռուզվելտի տուն: Այն ժամանակ նա որոշել է, որ մի օր կգրի այն մարդու մասին, ով հսկայական աշխատանք է կատարել այս տարածքները պահպանելու գործում: Ըստ նրա`պատմաբանի խնդիրն իր սովորածը տարածելն է: “Պատմաբանը որոշակի պարտավորություն է զգում հայտնաբերածը հանրությանը հաղորդակից դարձնելու` հուսալով, որ կհետաքրքրի նրանց”,- ասում է նա: Բրինքլին մտադիր է իր գրքերում պատմել նշանավոր ամերիկացիների և պատմության վրա նրանց ազդեցության մասին: